**Podmienky oprávnenosti výdavkov platné**

**pre výzvu na predkladanie žiadostí o poskytnutie prostriedkov mechanizmu na podporu obnovy a odolnosti s kódom 09I05-03-V04**

|  |
| --- |
| **Všeobecné podmienky oprávnenosti výdavkov** |

# Vecná oprávnenosť výdavkov

Z hľadiska vecnej oprávnenosti musia výdavky spĺňať nasledujúce podmienky:

1. **výdavky sú v súlade s platnými všeobecne záväznými právnymi predpismi** (napr. zákon o rozpočtových pravidlách verejnej správy[1,](#_bookmark0) zákon o štátnej pomoc[i2,](#_bookmark1) zákon o účtovníctve[3,](#_bookmark2) živnostenský zákon[4](#_bookmark3), zákon o VO[5](#_bookmark4), zákonník práce[6](#_bookmark5), zákon o mechanizme[7](#_bookmark6));
2. **výdavky sú vynaložené na projekt** (existencia priameho spojenia s projektom) schválený a realizovaný v zmysle podmienok:
	* *výzvy na predkladanie žiadostí o poskytnutie prostriedkov mechanizmu na podporu obnovy a odolnosti zameranej na podporu vývoja inovatívnych riešení v oblasti digitálnych riešení (ďalej len „výzva“),*
	* *Schémy štátnej pomoci na podporu výskumu, vývoja a inovácií v rámci komponentu 9 Plánu obnovy a odolnosti SR v platnom znení (ďalej len „schéma štátnej pomoci“) a*
	* *Zmluvy o poskytnutí prostriedkov mechanizmu na podporu obnovy a odolnosti (ďalej len „Zmluva o poskytnutí prostriedkov mechanizmu“),*

# pričom v prípade, ak je výdavok vynaložený aj na iné činnosti ako je realizácia schváleného projektu, oprávneným výdavkom je výlučne jeho pomerná časť zodpovedajúca rozsahu jeho skutočného vynaloženia v rámci realizácie schváleného projektu;

1. **výdavky sú vynaložené v súlade s podmienkami Plánu obnovy a odolnosti SR**, v súlade s obsahovou stránkou projektu, zodpovedajú časovej následnosti aktivít projektu a prispievajú k dosiahnutiu plánovaných cieľov projektu;
2. **výdavky sú primerané**, t. j. zodpovedajú obvyklým cenám v danom mieste a čase a zodpovedajú potrebám projektu;
3. **výdavky spĺňajú zásady hospodárnosti**[**8,**](#_bookmark7) **efektívnosti**[**9,**](#_bookmark8) **účelnosti**[**10**](#_bookmark9) **a účinnosti**[**11**](#_bookmark10), vrátane zásady riadneho finančného hospodárenia podľa čl. 33 nariadenia 2018/1046[12;](#_bookmark11)
4. **výdavky musia byť identifikovateľné a preukázateľné** a musia byť doložené účtovnými dokladmi alebo podkladmi (faktúrami, alebo inými účtovnými dokladmi rovnocennej preukaznej hodnoty)[13](#_bookmark12), ktoré sú riadne evidované v účtovníctve prijímateľa/partnera v súlade s platnou legislatívou a Zmluvou o poskytnutí prostriedkov mechanizmu; výdavky musia byť

1 zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov

2 zákon č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov

3 zákon č. 431/2002 Z. z. o účtovníctve v znení neskorších predpisov

4 zákon č. 455/1991 Zb. o živnostenskom podnikaní (živnostenský zákon) v znení neskorších predpisov

5 zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

6 Zákon č. 311/2001 Z. z. Zákonník práce v znení neskorších predpisov.

7 Zákon č.368/2021 Z .z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov.

8 Vynaloženie verejných financií na vykonanie činnosti alebo obstaranie tovarov, prác a služieb v správnom čase, vo vhodnom množstve a kvalite za najlepšiu cenu.

9 Najvýhodnejší vzájomný pomer medzi použitými verejnými financiami a dosiahnutými výsledkami.

10 Vzťah medzi určeným účelom použitia verejných financií a skutočným účelom ich použitia.

11 Plnenie určených cieľov a dosahovanie plánovaných výsledkov vzhľadom na použité verejné financie.

12 Nariadenie Európskeho parlamentu a Rady (EÚ, Euratom) č. 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č.

223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012.

13 S výnimkou výdavkov, v rámci ktorých sú uplatňované princípy zjednodušeného vykazovania výdavkov (paušálna sadzba).

preukázateľne vynaložené a uhradené (s výnimkou výdavkov uplatňovaných formou zjednodušeného vykazovania výdavkov) prijímateľom/partnerom.


# Časová oprávnenosť výdavkov

Z hľadiska časovej oprávnenosti musia výdavky projektu spĺňať nasledujúce podmienky:

1. V súvislosti s podmienkou stimulačného účinku pomoci poskytnutej podľa schémy štátnej pomoci musia výdavky zo strany prijímateľa/partnera vzniknúť až po podaní žiadosti
2. **výdavky projektu musia byť zo strany prijímateľa/partnera uhradené** v období od začatia realizácie projektu[14,](#_bookmark13) najneskôr však do 31. júna 2026, pri dodržaní podmienok uvedených v Zmluve o poskytnutí prostriedkov mechanizmu.

|  |
| --- |
| **Kategórie oprávnených výdavkov** |

V rámci výzvy sú oprávnené nasledovné kategórie výdavkov:

1. výdavky na personál – výskumní pracovníci, technici a iní pomocní pracovníci v rozsahu, v ktorom sa podieľajú na realizácii projektu;
2. výdavky na nástroje a vybavenie v rozsahu a v období ich použitia v rámci realizácie projektu (v prípade, ak sa takéto nástroje a vybavenie nepoužívajú v rámci realizácie projektu počas celej doby svojej životnosti, za oprávnené výdavky sa považujú jedine náklady na odpisy zodpovedajúce dĺžke realizácie projektu, vypočítané na základe všeobecne uznávaných účtovných zásad);
3. výdavky na zmluvný výskum, poznatky a patenty zakúpené, alebo licencované z vonkajších zdrojov na základe zásady trhového odstupu, ako aj výdavky na poradenské služby a rovnocenné služby použité výlučne na realizáciu daného projektu;
4. ďalšie režijné výdavky a iné prevádzkové výdavky, a to vrátane výdavkov na materiály, dodávky a podobné výrobky, vzniknuté priamo v dôsledku realizácie projektu.

|  |
| --- |
| **Bližšia špecifikácia kategórií oprávnených výdavkov** |
| **a) výdavky na personál – výskumní pracovníci, technici a iní pomocní pracovníci v rozsahu, v ktorom sa podieľajú na realizácii projektu** |
| **Charakter oprávnených výdavkov:**- ide o priame mzdové výdavky na zamestnancov prijímateľa/partnera podieľajúcich sa na realizácii projektu, celková cena práce, resp. odmeny za práce vykonávané mimo pracovného pomeru (vrátane povinných odvodov zamestnávateľa) odborného personálu v rozsahu, v ktorom sa zamestnanci priamo podieľajú na realizácii projektu |
| **Mzdové výdavky na zamestnancov prijímateľa/partnera**Oprávneným výdavkom v oblasti mzdových výdavkov na zamestnancov prijímateľa/partnera je:* celková cena práce podľa § 130 ods. 5 zákonníka práce a/alebo
* odmena za vykonanú prácu podľa § 224 ods. 2 písm. c) zákonníka práce (vrátane odvodov zamestnávateľa) a/alebo
* zodpovedajúce alternatívy vyššie uvedených bodov v prípade zamestnancov zamestnaných podľa právnych predpisov iného štátu.

V prípade zamestnávania osôb pre účely realizácie projektu rozlišujeme dve alternatívy: |

14 Definícia začatia realizácie projektu je uvedená v prílohe č. 1 Zmluvy o poskytnutí prostriedkov mechanizmu.

|  |
| --- |
| * **zamestnanec pracuje na projekte na plný pracovný úväzok**[15](#_bookmark14) (t. j. ustanovený pracovný čas) - zamestnanec vykonáva počas celej pracovnej doby, resp. počas celého pracovného času, činnosti týkajúce sa výlučne aktivít na projekte a žiadne iné aktivity mimo projektu; v tomto prípade sú oprávnené výdavky za celkovú cenu práce;
* **zamestnanec pracuje na projekte iba určitý pracovný čas** - celkový pracovný čas zamestnanca je rozdelený na činnosti týkajúce sa aktivít na projekte/projektoch spolufinancovanom/spolufinancovaných z Plánu obnovy a odolnosti SR a na činnosti/aktivity mimo projektu/projektov spolufinancovaného/spolufinancovaných z Plánu obnovy a odolnosti SR. V tomto prípade sú oprávnené výdavky za celkovú cenu práce stanovené pomerne podľa skutočne odpracovaného času na projekte. Náhrada za dovolenku prislúcha príslušným zamestnancom za obdobie odpracované na danom projekte, t. j. oprávnená náhrada za dovolenku sa bude pomerne krátiť u zamestnanca, ktorý pracuje len časť svojho úväzku na danom projekte, resp. len isté obdobie počas roka. Oprávnená je skutočne čerpaná dovolenka v čase realizácie projektu upravená vzhľadom na oprávnené obdobie realizácie projektu (t. j. aj prenesená dovolenka z predchádzajúceho roku, ak nárok na dovolenku vznikol v súvislosti s výkonom práce na projekte). Pre osoby pracujúce na projekte čiastočne, t. j. nie v rámci celého odpracovaného času, je možnosť stanoviť pevný percentuálny podiel času odpracovaného v projekte v pracovnej zmluve (nie je potrebné zaznamenávať odpracovaný čas)[16.](#_bookmark15)

Za oprávnené výdavky sú považované **všetky náhrady mzdy a iné náhrady/príspevky,** ktoré je zamestnávateľ povinný poskytnúť zamestnancovi podľa platnej legislatívy, ak nemá nárok na ich úhradu od príslušných orgánov. Výška oprávnenej náhrady mzdy musí zodpovedať miere zapojenia zamestnanca do realizácie projektu.**Pracovné úväzky osôb pracujúcich na projekte sa nesmú prekrývať**. Za neoprávnené sa budú považovať výdavky v prípade identifikácie prekrývania sa pracovného času osoby pracujúcej na dvoch, alebo viacerých projektoch (vrátane prípadu viacerých pracovných pozícií v rámci toho istého projektu, alebo v prípade viacerých zmluvných vzťahov pre výkon práce pre projekt a mimo projektu) spolufinancovaných z prostriedkov Plánu obnovy a odolnosti SR, prípadne iných programov EÚ, alebo vnútroštátnych programov, resp. pri zistení vykonávania činnosti nefinancovanej z prostriedkov Plánu obnovy a odolnosti SR. Výdavky, ktoré sa vzťahujú na tieto pracovné výkazy budú vylúčené z financovania dotknutého projektu na úrovni príslušného dňa, pričom nie je podstatné, na základe akého zmluvného vzťahu osoba pracovala. Pri zistení prekrývania sa výdavkov v projekte je vykonávateľ oprávnený odstúpiť od Zmluvy o poskytnutí prostriedkov mechanizmu.V procese výberu a mzdového ohodnotenia osôb zapojených do realizácie projektu nesmie zo strany žiadateľa/prijímateľa/partnera dochádzať k nerovnému odmeňovaniu za rovnakú prácu na základe pohlavia, alebo príslušnosti k akejkoľvek znevýhodnenej skupine osôb.Mzdové výdavky na zamestnancov prijímateľa/partnera podieľajúcich sa na realizácii projektu je možné si uplatniť len v rámci nižšie uvedených **pracovných pozícií a pri dodržaní minimálnych kvalifikačných a odborných predpokladov stanovených pre jednotlivé pozície:** |
|  | **Pracovná pozícia** | **Popis rámcových činnosti** | **Minimálne kvalifikačné a odborné predpoklady**[**17**](#_bookmark16) |  |
| **Technický pracovník** | * vykonávanie rôznorodých odborných činností;
* samostatné zabezpečovanie odbornej agendy podľa popisu činností, ktoré sú viazané na podporu vývojových aktivít;
* vykonávanie asistencie výskumným/vývojovým pracovníkom.
 | * úplné stredoškolské vzdelanie a zároveň
* odborná prax v oblasti riešení a/alebo technológií v oblasti digitalizácie, resp. v závislosti od predmetu činnosti
 |

15 Pre účely tohto dokumentu sa pod pojmom úväzok rozumie: pracovný pomer, ako aj pracovnoprávny vzťah na základe dohôd o prácach vykonávaných mimo pracovného pomeru, resp. zodpovedajúca alternatíva v prípade zamestnancov zamestnaných podľa právnych predpisov iného štátu.

16 Uvedené nemá vplyv na povinnosť zamestnávateľa viesť evidenciu pracovného času podľa § 99 zákonníka práce.

17 Do dĺžky odbornej praxe sa započítava výlučne výkon práce založený na pracovno – právnom vzťahu so zamestnávateľom (t. j. nezapočítava sa do nej obdobie realizovaného doktorandského štúdia, výkon študentskej praxe, resp. dobrovoľnej školskej/univerzitnej činnosti a pod.)

|  |  |  |  |  |
| --- | --- | --- | --- | --- |
|  |  |  | žiadateľa/prijímateľa/partnera**v dĺžke minimálne jeden rok** |  |
| **Výskumný/vývojový pracovník** | * vykonávanie špecializovaných, koncepčných, tvorivých, alebo metodických prác s vysokou duševnou námahou vo výskumnej/vývojovej oblasti;
* zabezpečovanie zložitých úsekov a agendy s určovaním nových postupov.
 | * vysokoškolské vzdelanie II. stupňa, resp. rovnocenná alternatíva vzdelania dosiahnutého v zahraničí

a zároveň* odborná prax v oblasti výskumu/vývoja riešení a/alebo technológií v oblasti digitalizácie **v dĺžke minimálne tri roky**
 |
| **Garant/vedúci výskumnej/vývojovej činnosti** | * vykonávanie riadiacej, koordinačnej a hodnotiacej činnosti a garancie výskumnej/vývojovej tvorby;
* stanovovanie podmienok pre vysoko špecializované, koncepčné, tvorivé, alebo metodické práce s vysokou duševnou námahou vo výskumnej/vývojovej oblasti;
* riadenie, koordinovanie a odborná zodpovednosť za zložité úseky a agendy s určovaním nových

postupov. | * vysokoškolské vzdelanie II. stupňa, resp. rovnocenná alternatíva vzdelania dosiahnutého v zahraničí

a zároveň* odborná prax v oblasti výskumu/vývoja riešení a/alebo technológií v oblasti digitalizácie **v dĺžke minimálne päť rokov**
 |
| **Pri zmene, prípadne doplnení zamestnancov, ktorí sa podieľajú na realizácii projektu, ktorá sa uskutoční v priebehu jeho implementácie, je potrebné dodržať minimálne kvalifikačné a odborné predpoklady stanovené vykonávateľom pre príslušnú pracovnú pozíciu a zároveň porovnateľné kvalifikačné a odborné predpoklady na výkon príslušnej pracovnej činnosti, aké spĺňali zamestnanci uvedení v schválenej žiadosti o poskytnutie prostriedkov mechanizmu.**~~Mzdové výdavky na zamestnanca/zamestnancov zaradeného/-ných do pracovnej pozície „~~*~~garant/vedúci výskumnej/vývojovej činnost~~*~~i“ sú oprávnené maximálne v rozsahu dvoch pracovných úväzkov na projekt~~ ~~v príslušnom kalendárnom mesiaci, a to bez ohľadu na počet subjektov (žiadateľ/partner/partneri), ktoré sa podieľajú na realizácii projektu. Tento rozsah činností môže byť vykázaný u ktoréhokoľvek zapojeného subjektu/-ov, pričom musí platiť, že súčet vykázaných úväzkov v danom kalendárnom mesiaci neprekročí 2. Podiel úväzkov sa počíta pre každý subjekt zvlášť v závislosti od jeho ustanoveného pracovného času~~[~~18.~~](#_bookmark17)**Za neoprávnené výdavky sa v prípade mzdových výdavkov na zamestnancov prijímateľa/partnera považujú:*** výdavky pri nedodržaní ustanovení zákonníka práce;
* odmeny (resp. prémie alebo rôzne variabilné zložky mzdy naviazané na hospodárske výsledky prijímateľa/partnera);
* nemocenské dávky hradené zo strany Sociálnej poisťovne (keďže nie sú výdavkom prijímateľa/partnera);
 |

18 ~~Napr. ustanovený týždenný pracovný čas u žiadateľa/prijímateľa je 40 hodín týždenne a ustanovený pracovný čas u oboch partnerov je 37,5 hodiny týždenne. V mesiaci september 2024 si všetci nárokujú mzdové výdavky na garanta/vedúceho výskumnej/vývojovej činnosti v rozsahu zhodne po 115 hodín, pričom fond pracovného času predstavuje v tomto mesiaci u žiadateľa/prijímateľa 168 hodín a u partnerov 157,5 hodiny. V prípade žiadateľa/prijímateľa to znamená 0,68 úväzku (115/168) a u partnerov 0,73 úväzku (115/157,5). Súčet úväzkov teda presahuje hodnotu 2 (0,73 + 0,73 + 0,68 = 2,14) a výdavky za rozsah práce presahujúci túto hodnotu (t .j. 0,14 úväzku) sú neoprávnené. Z dôvodu zachovania hospodárnosti výdavkov tak budú neoprávnené výdavky odpočítavané postupne od nárokovaných výdavkov jednotlivých pracovníkov počnúc tým garantom/vedúcim výskumnej/vývojovej činnosti, ktorého hodinová mzda/odmena je najvyššia (ak majú viacerí garanti/vedúci výskumnej/vývojovej činnosti rovnaké hodinové mzdy/odmeny, neoprávnený rozsah práce bude medzi nimi rozpočítaný pomerne podľa počtu nárokovaných hodín).~~

|  |
| --- |
| * výdavky týkajúce sa činností na projekte vykonávaných počas prekážok v práci na strane zamestnanca[19](#_bookmark18);
* ostatné výdavky na zamestnanca (napr. dary, benefity, príspevky na doplnkové dôchodkové sporenie), ktoré nie sú pre zamestnávateľov povinné podľa osobitných právnych predpisov a ktoré nepredstavujú zložky mzdy podľa § 118 ods. 2 zákonníka práce[20;](#_bookmark19)
* výdavky na odstupné a odchodné (keďže medzi nimi a realizáciou projektu neexistuje príčinný vzťah)[21;](#_bookmark20)
* tvorba sociálneho fondu;
* mzdové výdavky na zamestnancov, ktorí sa nepodieľajú na realizácii projektu,
* mzdové výdavky na zamestnanca/zamestnancov zaradeného/-ných do pracovnej pozície „*garant/vedúci výskumnej/vývojovej činnosti*“, ktoré prekračujú stanovený rozsah.

**V procese implementácie projektu budú mzdové výdavky na zamestnancov prijímateľa/partnera považované za oprávnené len do výšky výdavkov, ktoré sú v súlade s uzatvorenými pracovnými zmluvami, resp. s dohodami o prácach vykonávaných mimo pracovného pomeru a ktoré zároveň spĺňajú pravidlá hospodárnosti stanovené v kapitole *Pravidlá hospodárnosti mzdových výdavkov* tohto dokumentu.** |
| 1. **výdavky na nástroje a vybavenie v rozsahu a v období ich použitia v rámci realizácie projektu (v prípade, ak sa takéto nástroje a vybavenie nepoužívajú v rámci realizácie projektu počas celej doby svojej životnosti, za oprávnené výdavky sa považujú jedine náklady na odpisy zodpovedajúce dĺžke realizácie projektu, vypočítané na základe všeobecne uznávaných účtovných zásad);**
2. **výdavky na zmluvný výskum, poznatky a patenty zakúpené, alebo licencované z vonkajších zdrojov na základe zásady trhového odstupu, ako aj výdavky na poradenské služby a rovnocenné služby použité výlučne na realizáciu daného projektu;**
3. **ďalšie režijné výdavky a iné prevádzkové výdavky, a to vrátane výdavkov na materiály, dodávky a podobné výrobky, vzniknuté priamo v dôsledku realizácie projektu.**
 |
| **Charakter oprávnených výdavkov:**- ide o ostatné výdavky potrebné na realizáciu projektu určené paušálnou sadzbou **vo výške 40 %** z priamych mzdových výdavkov na zamestnancov prijímateľa/partnera |
| Za účelom zjednodušenia vykazovania ostatných výdavkov potrebných na realizáciu projektu sú výdavky uvedené vyššie pod písm. b) – d) **vykazované výhradne prostredníctvom paušálnej sadzby**. Paušálna sadzba je stanovená ako podiel z oprávnených priamych mzdových výdavkov na zamestnancov prijímateľa/partnera. Výška paušálnej sadzby uplatnenej v žiadostiach o poskytnutie prostriedkov mechanizmu predložených v rámci tejto výzvy je stanovená a nemenná.**Výpočet výšky ostatných výdavkov potrebných na realizáciu projektu**Celková výška ostatných výdavkov potrebných na realizáciu projektu sa rovná súčinu relevantných oprávnených priamych mzdových výdavkov na zamestnancov prijímateľa/partnera a vo výzve stanovenej paušálnej sadzby.Keďže platí, že **výška paušálnej sadzby stanovená v rozpočte projektu, ktorý je súčasťou žiadosti o poskytnutie prostriedkov mechanizmu nemôže byť zmenená ani počas implementácie projektu**, celková výška ostatných výdavkov potrebných na realizáciu projektu sa počas implementácie projektu počíta ako súčin skutočne uhradených oprávnených priamych mzdových výdavkov na zamestnancov konkrétneho prijímateľa/partnera a vo výzve stanovenej paušálnej sadzby.**Kontrola** |

19Ak napr. zamestnanec nepracuje z dôvodu práceneschopnosti, alebo ošetrovania člena rodiny, či návštevy lekára a súčasne v tom istom čase vykonáva aktivity na projekte, budú výdavky na tieto aktivity považované za neoprávnené.

20 V prípade, ak do povinných odvodov za zamestnávateľa vstupuje aj odvod za sumu ostatných výdavkov na zamestnanca, je potrebné túto sumu odpočítať od celkových odvodov zamestnávateľa.

21V prípade, ak do povinných odvodov za zamestnávateľa vstupuje aj odvod za výdavok na odstupné a odchodné, je potrebné túto sumu odpočítať od celkových odvodov zamestnávateľa.

|  |
| --- |
| Kontrola výšky ostatných výdavkov potrebných na realizáciu projektu sa vykonáva kontrolou výšky oprávnených priamych mzdových výdavkov na zamestnancov prijímateľa/partnera uhradených na projekt a kontrolou aplikovania správnej výšky paušálnej sadzby a matematického výpočtu výšky ostatných výdavkov potrebných na realizáciu projektu pokrytých paušálnou sadzbou. **Preukazovanie výdavkov faktúrami alebo inými účtovnými dokladmi rovnocennej preukaznej hodnoty sa na výdavky vykazované prostredníctvom paušálnej sadzby nevzťahuje.****Uplatnenie paušálnej sadzby na ostatné výdavky potrebné na realizáciu projektu prijímateľa/partnera neoslobodzuje od povinnosti dodržiavať legislatívu SR a EÚ, a to najmä:*** postupovať pri obstarávaní tovarov a služieb v súlade s ustanoveniami platného zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov,
* viesť účtovnú evidenciu v súlade s ustanoveniami zákona č. 431/2002 Z. z. o účtovníctve v znení neskorších predpisov,
* rešpektovať ustanovenia zákona 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov,
* rešpektovať ustanovenia zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov,
* dodržiavať ďalšie relevantné uplatniteľné predpisy.
 |



|  |
| --- |
| **Zoznam neoprávnených výdavkov** |

# Za oprávnené výdavky nie je možné považovať najmä tieto výdavky[22](#_bookmark21):

* výdavky na prípravu žiadosti o poskytnutie prostriedkov mechanizmu;
* výdavky, ktoré vznikli pred dátumom predloženia žiadosti o poskytnutie prostriedkov mechanizmu;
* výdavky na činnosti na dosiahnutie úrovne technologickej pripravenosti zodpovedajúcej TRL 9;
* výdavky na stavebné práce, ak nie sú súčasťou obstarávacej ceny majetku;
* výdavky vynaložené na obstaranie použitého hmotného majetku, resp. z časti použitého (repasovaného);
* výdavky na pravidelné obnovovacie investície súvisiace s výmenou strojov, prístrojov, zariadení;
* režijné výdavky, ktoré sa týkajú všeobecnej prevádzky žiadateľa/prijímateľa/partnera bez väzby na projekt,
* interiérové vybavenie objektov (napr. nábytok, podlahoviny, koberce);
* výdavky na jednoduché nahradenie zastaraných strojov, prístrojov a zariadení novými strojmi, prístrojmi a zariadeniami s rovnakými, resp. horšími, technickými parametrami;
* DPH;
* priame dane (daň z nehnuteľnosti, daň z motorových vozidiel a pod.);
* poplatky (správne, colné, bankové a pod.), ak nie sú súčasťou obstarávacej ceny majetku alebo ak nie sú vyslovene uvedené v rámci oprávnených výdavkov;
* kurzové straty;
* dlhy a poplatky s nimi spojené, dlžné úroky, sankčné poplatky, pokuty[23](#_bookmark22) a penále, prípadne ďalšie sankčné výdavky, či už dohodnuté v zmluvách alebo vzniknuté z iných príčin;
* výdavky vzniknuté počas pozastavenia realizácie projektu;
* rezervy na budúce straty alebo dlhy;
* náklady na záručnú dobu;
* náklady na prípravu pracovníkov v súvislosti s prevádzkou strojov, prístrojov, zariadení.

|  |
| --- |
| **Pravidlá hospodárnosti mzdových výdavkov** |

22 Uvedené neoprávnené výdavky nepredstavujú kompletný zoznam. Vzhľadom na rozmanitosť činností realizovaných v rámci predmetnej výzvy nie je možné identifikovať všetky neoprávnené výdavky, ktoré môžu v súvislosti s realizáciou projektu vzniknúť.

23 Napr. pokuty uložené v súlade s ustanoveniami všeobecne záväzných právnych predpisov za porušenie princípu „znečisťovateľ platí“ a iné druhy uložených peňažných alebo nepeňažných sankcií.

Žiadateľ/prijímateľ/partner je povinný v zmysle osobitných predpisov pri používaní verejných prostriedkov, ktorými sú aj prostriedky mechanizmu na podporu obnovy a odolnosti, zachovávať zásadu hospodárnosti, a preto v rámci procesnej fázy **posúdenie podmienok poskytnutia prostriedkov mechanizmu**, alebo najneskôr vo fáze **administratívna finančná kontrola žiadosti o platbu/finančná kontrola na mieste**[**24**,](#_bookmark23) žiadateľ/prijímateľ/partner preukáže a vykonávateľ overí, či mzdové výdavky projektu spĺňajú podmienku hospodárnosti a či zodpovedajú obvyklým cenám v danom mieste a čase. Každá z vyššie uvedených procesných fáz má špecifické zameranie, rozsah, účel a časové začlenenie do implementačného procesu. Z uvedeného vyplýva, že aj rozsah a zameranie preukázania a overenia zásady hospodárnosti je pre jednotlivé fázy diferencované.

Žiadateľ/prijímateľ/partner sa nezbavuje výlučnej a konečnej zodpovednosti za dodržanie zásady hospodárnosti činnosťou vykonávateľa v rámci vyššie uvedených procesných fáz, ktorou neidentifikoval porušenie zásady hospodárnosti. Vykonávateľ je oprávnený aj na základe nových, resp. opakovaných úkonov v rámci vyššie uvedených procesných fáz uplatniť voči prijímateľovi/partnerovi sankcie za nedodržanie zásady hospodárnosti.

Vo fáze **posúdenie podmienok poskytnutia prostriedkov mechanizmu**, ako aj vo fáze **administratívna finančná kontrola žiadosti o platbu/finančná kontrola na mieste žiadateľ/prijímateľ/partner preukazuje hospodárnosť mzdových výdavkov** prostredníctvom jedného z nasledovných pomocných nástrojov :

* predchádzajúca mzdová politika žiadateľa/prijímateľa/partnera mimo projektu, alebo
* finančné limity.

# Predchádzajúca mzdová politika žiadateľa/prijímateľa/partnera mimo projektu

V prípade, ak v rámci podniku žiadateľa/partnera **existuje pracovník/pracovníci vykonávajúci rovnakú, alebo obdobnú pracovnú činnosť**, ako je pracovná činnosť zamestnanca podieľajúceho sa na realizácii projektu[25,](#_bookmark24) ktorého mzdové výdavky sú súčasťou celkových oprávnených výdavkov projektu a u ktorých dochádza k preukázaniu a overeniu ich hospodárnosti, preukazuje žiadateľ/partner v rámci procesnej fázy **posúdenie podmienok poskytnutia prostriedkov mechanizmu** hospodárnosť predmetných mzdových výdavkov prostredníctvom svojej **predchádzajúcej mzdovej politiky mimo projektu**.

To znamená, že výšku predmetného výdavku (*výšku celkovej ceny práce* - bez prémií/odmien a k ním prislúchajúcej výške odvodov, resp. *výšku odmeny za práce vykonané mimo pracovného pomeru* - vrátane povinných odvodov zamestnávateľa) stanoví žiadateľ/partner v rámci žiadosti o poskytnutie prostriedkov mechanizmu na úrovni ***priemernej celkovej ceny práce*** (bez prémií/odmien a k ním prislúchajúcej výške odvodov), resp. na úrovni ***priemernej odmeny za práce vykonávané mimo pracovného pomeru*** (vrátane povinných odvodov zamestnávateľa) pracovníka/pracovníkov vykonávajúceho/vykonávajúcich rovnakú, alebo obdobnú pracovnú činnosť v podniku žiadateľa/partnera **nepretržite za posledných šesť mesiacov predchádzajúcich mesiacu, v ktorom žiadateľ predloží žiadosť o poskytnutie prostriedkov mechanizmu vykonávateľovi** (ďalej len „priemerná CCP, resp. odmena“)**.**

Pri stanovení priemernej CCP resp. odmeny postupuje žiadateľ/partner nasledovne:

1. ak sa stanovuje výška mzdového výdavku na konkrétneho pracovníka podieľajúceho sa na realizácii projektu, ktorý **vykonával rovnakú, alebo obdobnú pracovnú činnosť v podniku žiadateľa/partnera** nepretržite za posledných šesť mesiacov predchádzajúcich mesiacu, v ktorom žiadateľ predloží žiadosť o poskytnutie prostriedkov mechanizmu vykonávateľovi, pre výpočet priemernej CCP, resp. odmeny sa použije celková cena práce resp. odmena tohto konkrétneho pracovníka;
2. ak sa stanovuje výška mzdového výdavku na pracovníka podieľajúceho sa na realizácii projektu, ktorý **nevykonával**

**rovnakú, alebo obdobnú pracovnú činnosť v podniku žiadateľa/partnera** nepretržite za posledných šesť mesiacov

24 Vo fáze administratívnej finančnej kontroly žiadosti o platbu, alebo finančnej kontroly na mieste sa preukázanie a overenie hospodárnosti mzdových výdavkov vykoná z dôvodu doplnenia overenia hospodárnosti mzdových výdavkov vykonaného vo fáze posúdenie podmienok poskytnutia prostriedkov mechanizmu o overenie podpornej listinnej dokumentácie, resp. za predpokladu, že nastali nové skutočnosti, prípadne skutočnosti, ktoré by mohli mať vplyv na výsledky predchádzajúceho overenia hospodárnosti mzdových výdavkov.

25 V danej súvislosti upozorňujeme, že pracovník/pracovníci vykonávajúci rovnakú, alebo obdobnú pracovnú činnosť, ako je pracovná činnosť zamestnanca podieľajúceho sa na realizácii projektu, ktorého/ktorých priemerná celková cena práce (bez prémií/odmien a k ním prislúchajúcej výške odvodov), resp. priemerná odmena za práce vykonávané mimo pracovného pomeru (vrátane povinných odvodov zamestnávateľa) predstavuje základ pre výpočet výšky mzdových výdavkov na zamestnanca podieľajúceho sa na realizácii projektu prostredníctvom aplikácie pomocného pnástroja, ktorým je predchádzajúca mzdová politika mimo projektu, sa nemusí/nemusia nevyhnutne podieľať na realizácii projektu.

predchádzajúcich mesiacu, v ktorom žiadateľ predloží žiadosť o poskytnutie prostriedkov mechanizmu vykonávateľovi, pričom zároveň v podniku žiadateľa/partnera existuje jeden, alebo viacero pracovníkov vykonávajúcich rovnakú, alebo obdobnú pracovnú činnosť, ako je pracovná činnosť zamestnanca podieľajúceho sa na realizácii projektu, výšku jeho mzdového výdavku (*výšku celkovej ceny práce* - bez prémií/odmien a k ním prislúchajúcej výške odvodov, resp. *výšku odmeny za práce vykonané mimo pracovného pomeru* - vrátane povinných odvodov zamestnávateľa) stanoví žiadateľ/partner ako **priemer priemerných CCP, resp. odmien** všetkých pracovníkov vykonávajúcich rovnakú, alebo obdobnú pracovnú činnosť, ako je pracovná činnosť zamestnanca podieľajúceho sa na realizácii projektu.

Výpočet priemernej CCP, resp. odmeny nepretržite za posledných šesť mesiacov predchádzajúcich mesiacu, v ktorom žiadateľ predloží žiadosť o poskytnutie prostriedkov mechanizmu vykonávateľovi uvedie žiadateľ/partner v prílohe č. 2 žiadosti o poskytnutie prostriedkov mechanizmu – *Doplňujúce údaje*, konkrétne v jej hárku s názvom C. Výpočet priemernej CCP- odmeny. **Žiadateľ/partner v takomto prípade pri stanovení oprávnenej výšky mzdového výdavku nie je povinný rešpektovať finančný limit definovaný vykonávateľom**.

**Overenie podpornej listinnej dokumentácie** preukazujúcej správnosť údajov použitých žiadateľom/partnerom v súvislosti s výpočtom priemernej CCP, resp. odmeny v žiadosti o poskytnutie prostriedkov mechanizmu vykoná vykonávateľ v rámci procesnej fázy **administratívna finančná kontrola žiadosti o platbu/finančná kontrola na mieste.**

Zároveň v rámci procesnej fázy **administratívna finančná kontrola žiadosti o platbu/finančná kontrola na mieste** preukazuje prijímateľ/partner hospodárnosť mzdových výdavkov prostredníctvom jeho predchádzajúcej mzdovej politiky mimo projektu, a teda prostredníctvom výpočtu priemernej CCP, resp. odmeny a prostredníctvom predloženia podpornej listinnej dokumentácie preukazujúcej správnosť údajov uvedených prijímateľom/partnerom v súvislosti s výpočtom priemernej CCP, resp. odmeny v prípade, ak nastanú nové skutočnosti (napr. zmena projektu, doplnenie zamestnancov podieľajúcich sa na realizácii projektu), prípadne skutočnosti, ktoré by mohli mať vplyv na výsledky predchádzajúceho overenia hospodárnosti mzdových výdavkov (napr. výmena zamestnancov podieľajúcich sa na realizácii projektu).

# Finančné limity

V prípade, ak v rámci podniku žiadateľa/partnera **neexistuje pracovník/pracovníci vykonávajúci rovnakú, alebo obdobnú pracovnú činnosť**, ako je pracovná činnosť zamestnanca podieľajúceho sa na realizácii projektu, ktorého mzdové výdavky sú súčasťou celkových oprávnených výdavkov projektu a u ktorých dochádza k preukázaniu a overeniu ich hospodárnosti, nepretržite za posledných šesť mesiacov predchádzajúcich mesiacu, v ktorom žiadateľ predloží žiadosť o poskytnutie prostriedkov mechanizmu vykonávateľovi, preukazuje žiadateľ/partner hospodárnosť predmetných mzdových výdavkov (*výšku celkovej ceny práce* - bez prémií/odmien a k ním prislúchajúcej výške odvodov, resp. *výšku odmeny za práce vykonané mimo pracovného pomeru*, vrátane povinných odvodov zamestnávateľa) **prostredníctvom rešpektovania finančných limitov definovaných pre každú pracovnú pozíciu vykonávateľom**.

To znamená, že výšku predmetného výdavku (*výšku celkovej ceny práce* - bez prémií/odmien a k ním prislúchajúcej výške odvodov, resp. *výšku odmeny za práce vykonané mimo pracovného pomeru* - vrátane povinných odvodov zamestnávateľa) stanoví žiadateľ/prijímateľ/partner maximálne do výšky nasledovných finančných limitov:

|  |
| --- |
| **Finančné limity pre výdavky na personál zapojený do realizácie projektu** |
| **Pracovná pozícia** | **Finančný limit pre hrubú mzdu**[**26**](#_bookmark25)**(EUR/mesiac)** | **Finančný limit pre odmenu**[**27**](#_bookmark26) |

26 Uvedený finančný limit platí, ak zamestnanec odmeňovaný mesačnou mzdou pracuje v **ustanovenom týždennom pracovnom čase**, t. j. nemá dohodnutý kratší pracovný čas podľa § 49 zákonníka práce a v príslušnom mesiaci odpracoval plný mesačný fond pracovného času. Ak má zamestnanec dohodnutý kratší ako ustanovený týždenný pracovný čas, alebo neodpracoval v mesiaci všetky pracovné dni, alebo hodiny pre projekt, suma mesačnej mzdy sa zníži v pomere medzi skutočne odpracovaným časom pre projekt a mesačným fondom pracovného času. Oprávneným výdavkom je celková cena práce, t. j. hrubá mzda a povinné odvody zamestnávateľa.

27 Uvedený finančný limit platí pre zamestnanca, ktorý pracuje na projekte na základe dohody o práci vykonávanej mimo pracovného pomeru (mimo pracovným pomerom sa rozumejú vzťahy uzatvorené v zmysle ustanovení zákonníka práce). Oprávneným výdavkom je celková cena práce, t. j. odmena a povinné odvody zamestnávateľa.

|  |  |  |
| --- | --- | --- |
|  |  | **(EUR/hodina**[**28**](#_bookmark27)**)** |
| Garant/vedúci výskumnej/vývojovej činnosti | 3 892,50 | 22,50 |
| Výskumný/vývojový pracovník | 2 768,00 | 16,00 |
| Technický pracovník | 1 816,50 | 10,50 |

**Upozornenie:**

Finančné limity v predchádzajúcej tabuľke sú stanovené na úrovni hrubej mzdy resp. odmeny za práce vykonávané mimo pracovného pomeru, t. j. tieto limity **nezahŕňajú** povinné odvody zamestnávateľa. Keďže oprávneným výdavkom je celková cena práce, uvedené znamená, že maximálna výška oprávneného výdavku nesmie prekročiť súčet finančného limitu a z neho vypočítaných povinných odvodov zamestnávateľa. Pri výpočte povinných odvodov uplatní žiadateľ/prijímateľ/partner také sadzby poistného, ktoré sú pre príslušného pracovníka relevantné v súlade s uplatniteľným rozsahom sociálneho a zdravotného poistenia. Ak tieto nie je možné v čase prípravy žiadosti o poskytnutie prostriedkov mechanizmu určiť, uplatní žiadateľ/partner sadzby poistného a rozsah sociálneho a zdravotného poistenia podľa vlastného uváženia, ktoré zdôvodní v poznámke v Personálnej matici projektu (hárok B. v rámci prílohy č. 2 žiadosti o poskytnutie prostriedkov mechanizmu – *Doplňujúce údaje*). V takomto prípade sa skutočný rozsah sociálneho a zdravotného poistenia a prislúchajúce sadzby poistného stanovia na základe reálnych údajov počas implementácie projektu, najviac však do výšky stanovenej v Personálnej matici projektu.

28 Hodinou sa rozumie 60 minút.